CELEX: 62017CA0393
Language: hu
Date: 2019-07-04 00:00:00
Title: C-393/17. sz. ügy: A Bíróság (harmadik tanács) 2019. július 4-i ítélete (a Hof van beroep te Antwerpen [Belgium] előzetes döntéshozatal iránti kérelme) — a Freddy Lucien Magdalena Kirschstein, Thierry Frans Adeline Kirschstein elleni büntetőeljárás (Előzetes döntéshozatal — 2005/29/EK irányelv — Tisztességtelen kereskedelmi gyakorlatok — Hatály — A „kereskedelmi gyakorlatok” fogalma — 2006/123/EK irányelv — Belső piaci szolgáltatások — Büntetőjog — Engedélyezési rendszerek — Felsőoktatás — Mesterdiploma — Bizonyos fokozatok akkreditáció nélküli adományozásának tilalma)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/3
            
         
      A Bíróság (harmadik tanács) 2019. július 4-i ítélete (a Hof van beroep te Antwerpen [Belgium] előzetes döntéshozatal iránti kérelme) — a Freddy Lucien Magdalena Kirschstein, Thierry Frans Adeline Kirschstein elleni büntetőeljárás
      (C-393/17. sz. ügy) (1)
      
      (Előzetes döntéshozatal - 2005/29/EK irányelv - Tisztességtelen kereskedelmi gyakorlatok - Hatály - A „kereskedelmi gyakorlatok” fogalma - 2006/123/EK irányelv - Belső piaci szolgáltatások - Büntetőjog - Engedélyezési rendszerek - Felsőoktatás - Mesterdiploma - Bizonyos fokozatok akkreditáció nélküli adományozásának tilalma)
      (2019/C 305/03)
      Az eljárás nyelve: holland
      
         A kérdést előterjesztő bíróság
      
      Hof van beroep te Antwerpen
      
         Az alap-büntetőeljárás résztvevői
      
      Freddy Lucien Magdalena Kirschstein, Thierry Frans Adeline Kirschstein
      
         Az eljárásban részt vesz: Vlaamse Gemeenschap
      
         Rendelkező rész
      
      
                  1)
               
               
                  A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelvet („Irányelv a tisztességtelen kereskedelmi gyakorlatokról”) úgy kell értelmezni, hogy az nem alkalmazandó az olyan nemzeti szabályozásra, mint amely az alapügy tárgyát képezi, amely büntetni rendeli azokat, akik az illetékes hatóság előzetes engedélye nélkül mesterfokozatot adományoznak.
               
            
                  2)
               
               
                  A belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelvnek a 9. és 10. cikkével összefüggésben értelmezett 1. cikkének (5) bekezdését úgy kell értelmezni, hogy azzal nem ellentétes az olyan nemzeti szabályozás, mint amely az alapügy tárgyát képezi, amely büntetni rendeli azokat, akik az illetékes hatóság előzetes engedélye nélkül mesterfokozatot adományoznak, amennyiben a mesterfokozat adományozásához való jogosultság megszerzésére vonatkozó feltételek összeegyeztethetők ezen irányelv 10. cikkének (2) bekezdésével, aminek vizsgálata a kérdést előterjesztő bíróság feladata.
               
            
         (1)  HL C 300., 2017.9.11